Mot slutten av 2008 og begynnelsen av 2009, forsvant mange av de etablerte forsvarsspillerne fra landslaget, noe som åpnet for Mjelde i landslagsforsvaret, og fra 2009 var Mjelde bare å finne på A-landslaget. Hun ble tatt ute av Bjarne Berntsen til EM i Finland. Hun begynte uheldig med å skaffe Birgit Prinz og Tyskland et straffespark som ble omgjort til mål, men hun gjorde ellers et godt nok inntrykk til at hun fikk spille samtlige minutter av samtlige kamper i EM, helt til semifinalen, også den mot Tyskland, og også i den ble hun gitt et gult kort. Berntsen ga Mjelde svært god karakteristikk etter sin siste kamp son landslagssjef. Også under Eli Landsem er Mjelde som oftest førstevalg som midtstopper. I løpet av 2011 spilte hun flere kamper som landslagskaptein i fraværet av Ingvild Stensland og Trine Rønning. I 2012 ble Mjelde prøvd på midtbanen.